|  |  |
| --- | --- |
| **Ministrstvo:** | **Končni prejemnik:** |
| Republika Slovenija  Ministrstvo za digitalno preobrazbo  Davčna ulica 1  1000 Ljubljana,  ki ga zastopa mag. Ksenija Klampfer, ministrica | …………………………….  ki ga zastopa: ……. |
| ID št. za DDV: 29802377 | ID št. za DDV: …………. |
| Matična številka: 2632586000 | Matična številka: ……….. |
| IBAN št. SI56 0110 0630 0109 972 | IBAN št. …………………… |
| E-naslov: gp.mdp@gov.si | E-naslov: …………. |
| Podpisnik pogodbe:  mag. Ksenija Klampfer  ministrica | Podpisnik pogodbe:  …………………………. |

skleneta naslednjo

**POGODBO št. \_\_\_\_\_\_\_\_\_\_\_\_\_\_\_\_\_**

**o dodelitvi sredstev za izvedbo projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_v okviru ukrepa Mehanizma za okrevanje in odpornost**

*(ukrep Investicija »Gigabitna infrastruktura«, komponenta 7: »Digitalna preobrazba javnega sektorja in javne uprave« (C2 K7), na stebru »Digitalna preobrazba«)*

# I. UVODNE DOLOČBE

1. člen

Pogodbeni stranki ugotavljata, da:

* se ta pogodba sklepa v okviru izvajanja Mehanizma za okrevanje in odpornost (v nadaljevanju: Mehanizem);
* je cilj izvajanja Mehanizma spodbujanje ekonomske, socialne in teritorialne povezanosti Evropske unije (v nadaljevanju: EU) z izboljšanjem odpornosti držav članic, njihove pripravljenosti na krize, sposobnosti prilagajanja in njihovih razvojnih možnosti;
* se z Mehanizmom zagotavlja finančna podpora EU za doseganje mejnikov in ciljev z namenom izvedbe reform in naložb (v nadaljevanju: ukrepov), kakor so določeni v Načrtu za okrevanje in odpornost Republike Slovenije (v nadaljevanju: NOO);
* je ministrstvo kot nosilni organ in izvajalec ukrepa, ki je predmet te pogodbe, odgovorno za izvedbo ukrepa na način, da bo doseženi njegov cilj v skladu z NOO;
* je ministrstvo za dodelitev sredstev za izvedbo ukrepa izvedlo Javni razpis za sofinanciranje gradnje visokozmogljivih fiksnih širokopasovnih omrežij oziroma nadgradnjo obstoječih fiksnih omrežij (GOŠO6A), ki je bil dne \_\_\_\_\_\_\_objavljen v Uradnem listu RS št. \_\_\_\_\_\_\_;
* je ministrstvo oseba javnega prava, ki na podlagi Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21) ter veljavnih smernic, priročnikov in drugih navodil koordinacijskega organa za izvajanje NOO, tj. Urada Republike Slovenije za okrevanje in odpornost (v nadaljevanju: koordinacijski organ), zlasti o načinu izvajanja in financiranja iz sredstev Mehanizma, opravlja naloge v okviru izvajanja Mehanizma v vlogi nosilnega organa in izvajalca ukrepa, ki je predmet javnega razpisa;
* se ta pogodba sklepa na podlagi izbrane vloge končnega prejemnika št. \_\_\_\_\_\_\_\_z dne \_\_\_\_\_(v nadaljevanju: vloga);
* je ministrstvo končnemu prejemniku na podlagi javnega razpisa iz pete alineje tega člena pogodbe dne \_\_\_\_\_\_\_ izdalo sklep o izboru (v nadaljevanju: sklep o izboru);
* so sredstva iz naslova finančne podpore, dodeljena končnemu prejemniku v skladu s to pogodbo, sredstva proračuna EU, in se mu na podlagi te pogodbe izplačajo kot sredstva iz proračunskega sklada Republike Slovenije (sklad NOO) v skladu z javnofinančnimi predpisi;
* področje izvajanja Mehanizma sodi na področje javnih financ ter je v celoti urejeno s predpisi, sprejetimi na ravni EU, in nacionalnimi predpisi, ki so za pogodbeni stranki zavezujoči;
* je namen sofinanciranja projektov iz sredstev Mehanizma izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov ali te pogodbe;
* ministrstvo v pogodbi ne nastopa samo kot pogodbena stranka, temveč tudi kot nosilec javnega interesa za izvedbo ukrepa, pri katerem nastopa kot nosilni organ. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti nosilnega organa v zvezi z nadzorom nad porabo sredstev in pooblastilom za ta nadzor;
* je končni prejemnik seznanjen, da so vsi sodelujoči pri izvajanju Mehanizma dolžni preprečevati, odkrivati in odpravljati nepravilnosti ter poročati o njih, prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi;
* zadržanje izplačil sredstev, finančni popravki in vračilo že izplačanih sredstev za končnega prejemnika ne pomenijo nastanka težko nadomestljive škode;
* končni prejemnik pri izvajanju pogodbe nastopa *samostojno/s podizvajalci*.

2. člen

Pogodbeni stranki sta sporazumni, da se ta pogodba sklepa zaradi dodelitve sredstev Mehanizma za izvedbo projekta, odobrenega na javnem razpisu, ki se izplačajo kot sredstva iz proračuna EU za projekt ali njihove dele, ki niso obremenjeni s kršitvami veljavnih predpisov ali te pogodbe.

**II. PRAVNE PODLAGE**

3. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Uredba Sveta (EU) št. 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi COVID-19 (UL L št. 433I z dne 22. 12. 2020, str. 23);
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13; v nadaljevanju: Uredba 2020/852/EU);
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016, str. 1; v nadaljevanju: Uredba GDPR);
* Uredba (EU, EURATOM) 2018/1046 Evropskega parlamenta in Sveta z dne 18. junija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013 (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, EURATOM) št. 966/2012 (UL L št. 193 z dne 30. 7. 2018, str. 1);
* Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 17), zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 2024/795 z dne 29. 2. 2024; v nadaljevanju: Uredba 2021/241/EU);
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1; v nadaljevanju: Uredba 651/2014/EU);
* Delegirana uredba Komisije (EU) 2021/2106 z dne 28. septembra 2021 o dopolnitvi uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornost (UL L št. 429 z dne 1. 12. 2021, str. 83), zadnjič popravljena s Popravkom (UL L št. 96, 24. 3. 2022, str. 47);
* Delegirana uredba Komisije (EU) 2021/2105 z dne 28. septembra 2021 o dopolnitvi uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih z vsemi spremembami (UL L št. 429 z dne 1.12.2021, str. 79);
* Delegirana uredba Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev (UL L št. 442 z dne 9. 12. 2021, str. 1; v nadaljevanju: Delegirana uredba 2021/2139/EU);
* Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, objavljena na https://evropskasredstva.si/app/uploads/2023/05/GL\_corrections\_pp\_irregularities\_annex\_SL.pdf;
* Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006, z dne 11. julija 2006, objavljene na KMBT\_C654e-20160329144538 (eu-skladi.si);
* Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost 2021/C 58/01 (UL C št. 58 z dne 18. 2. 2021, str. 1);
* Obvestilo Komisije Smernice o izogibanju in obvladovanju nasprotja interesov v skladu s finančno uredbo (2021/C 121/01), objavljeno na C\_2021121SL.01000101.xml (europa.eu);
* Izvedbeni sklep Sveta z dne 28. julija 2021 o odobritvi ocene načrta za okrevanje in odpornost za Slovenijo (10612/21), vključno s prilogo;
* Izvedbeni sklep Sveta z dne 17. oktobra 2023 o spremembi Izvedbenega sklepa z dne 28. julija 2021 o odobritvi ocene načrta za okrevanje in odpornost za Slovenijo (13615/23), vključno s prilogo;
* Operativne ureditve med Evropsko komisijo in Slovenijo »Operational Arrangements between the European Commisison and Slovenia pursuant to article 20(6) of Regulation (EU) 2021/241) (s strani Evropske komisije potrjene marca 2022);
* Prilagoditev Operativnih ureditev za izvajanje Mehanizma za okrevanje in odpornost med Evropsko komisijo in Slovenijo z dne 27. oktobra 2023 »Annexes to the Commission Decision approving the modifications to the Operational Arrangements between the Commission and the Republic of Slovenia pursuant to Regulation (EU) 2021/241);
* Zakon o javnih financah (Uradni list RS, št. 11/11 – UPB, 14/13 – popr., 101/13, 55/15 – ZFisP, 96/15 - ZIPRS1617, 13/18,195/20 – odl. US, 18/23 – ZDU-10 in 76/23);
* Proračun Republike Slovenije za leto 2026 (DP2026) (Uradni list RS, št. 104/24);
* Zakon o izvrševanju proračunov Republike Slovenije za leti 2025 in 2026 (ZIPRS2526) (Uradni list RS, št. 104/24 in 17/25 – ZFO-1E);
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 - ZNUZSZS, 28/23 in 88/23 – ZOPNN-F);
* Zakon o varstvu osebnih podatkov (Uradni list RS, št. 163/22);
* Zakon o poslovni skrivnosti (Uradni list RS, št. 22/19);
* Zakon o integriteti in preprečevanju korupcije (Uradni list RS, št. 69/11 – UPB, 15/20, 3/22 – ZDeb in 16/23 – ZZPri; v nadaljevanju: ZIntPK);
* Zakon o preprečevanju pranja denarja in financiranja terorizma (Uradni list RS, št. 48/22,145/22 in 17/25);
* Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US,102/23 in 25/25 – odl. US);
* Zakon o elektronskih komunikacijah (Uradni list RS, št. 130/22 in 18/23 – ZDU-1O; v nadaljevanju ZEKom-2);
* Zakon o gospodarskih družbah (Uradni list RS, št. 65/09 – UPB, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS, 158/20 – ZintPK, 18/21, 18/23 – ZDU10,75/23 in 102/24);
* Gradbeni zakon (Uradni list RS, št. 199/21, 105/22 – ZZNŠPP,133/23 in 85/24 – ZAID-A; v nadaljevanju: GZ-1);
* Zakon o varstvu okolja (Uradni list RS, št.43/22, 18/23 – ZDU-1=, 78/23 – ZUNPEOVE, 23/24 in 21/25 – ZOPVOOV));
* Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2);
* Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16);
* Uredba o razvrščanju objektov (Uradni list RS, št. 96/22);
* Uredba o uporabi javnih sredstev za gradnjo visokozmogljivih fiksnih širokopasovnih omrežij oziroma nadgradnjo obstoječih fiksnih omrežij, gradnjo mobilnih omrežij 5G, gradnjo zalednih omrežij in za spodbujanje povezljivosti (Uradni list RS, št. 24/24);
* Uredba o zelenem javnem naročanju (Uradni list RS, št. 51/17, 64/19, 121/21 in 132/23);
* Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23);
* Načrt za okrevanje in odpornost, ki je potrjen z Izvedbenim sklepom Sveta o odobritvi ocene načrta za okrevanje in odpornost za Slovenijo, Dodatek k Načrtu za okrevanje in odpornost (september 2023 in december 2024), z vsemi spremembami, objavljeno na https://www.gov.si/zbirke/projekti-in-programi/nacrt-za-okrevanje-in-odpornost/dokumenti/;
* Načrt razvoja gigabitne infrastrukture do leta 2030 (sklep vlade št. 38100-4/2022/5 z dne 25. 8. 2022, objavljen na Nacrt-razvoja-gigabitne-infrastrukture-do-leta-2030.pdf (gov.si) in Dodatek k Načrtu razvoja gigabitne infrastrukture do leta 2030 (sklep vlade št. 38100-4/2022/8 z dne 9. 3. 2023), objavljen na Dodatek-k-Nacrtu-razvoja-gigabitne-infrastrukture-do-leta-2030.docx (live.com);
* Shema državne pomoči »Gradnja visokozmogljivih fiksnih širokopasovnih omrežij v Republiki Sloveniji – NOO« (št. priglasitve BE04-2632586-2024);
* Smernice za določitev načina financiranja iz sredstev Mehanizma z okrevanje in odpornost, št. 546-2/2021/14, ki jih je Ministrstvo za finance izdalo dne 21. 1. 2022;
* Smernice za določitev načina izvajanja Mehanizma za okrevanje in odpornost, št. 546- 36/2022-1621/21, ki jih je Ministrstvo za finance izdalo dne 15. 4. 2022;
* Priročnik o načinu financiranja iz sredstev Mehanizma za okrevanje in odpornost, verzija 1.4 (oktober 2024), objavljen na   
  <https://www.gov.si/zbirke/projekti-in-programi/nacrt-zaokrevanje-in-odpornost/dokumenti/> ;
* Priročnik o načinu izvajanja Mehanizma za okrevanje in odpornost, verzija 1.6 (oktober 2024), objavljen na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/> ;
* Priročnik celostne grafične podobe Načrta za okrevanje in odpornost (maj 2022), objavljen na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/> ;
* Strategija koordinacijskega organa Mehanizma za okrevanje in odpornost za boj proti goljufijam, objavljena na <https://www.gov.si/zbirke/projekti-in-programi/nacrt-zaokrevanje-in-odpornost/dokumenti/in>
* vse objavljene spremembe in dopolnitve navedenih podlag.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Končni prejemnik s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

**III. PREDMET POGODBE**

4. člen

Predmet te pogodbe je sofinanciranje in izvedba projekta \_\_\_\_\_\_\_\_\_\_ (v nadaljevanju: projekt) pod pogoji in zavezami iz te pogodbe. Podrobna vsebina predmeta te pogodbe je opredeljena v vlogi končnega prejemnika za projekt št. \_\_\_\_\_\_\_\_\_\_\_\_\_ z dne \_\_\_\_\_\_\_- (v nadaljevanju: vloga), ki je sestavni del te pogodbe kot Priloga 1.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja projekta iz prvega odstavka tega člena. Sredstva sofinanciranja se dodeljujejo na podlagi in pod pogoji, ki so navedeni v sklepu o izboru in so dogovorjeni s to pogodbo, kar je končnemu prejemniku znano in s podpisom te pogodbe prevzema dogovorjene pravice in obveznosti. Neizpolnjevanje zahtev javnega razpisa v obdobju izvajanja projekta predstavlja bistveno kršitev pogodbe.

**IV. PODATKI O PROJEKTU IN OBDOBJE UPRAVIČENOSTI**

5. člen

Obdobje upravičenosti stroškov je za vse upravičene stroške projekta od datuma objave javnega razpisa do \_\_\_\_\_ oziroma najkasneje do 30. 6. 2026.

Rok za predložitev zadnjega VZI za črpanje sredstev na projektu je do 30. 6. 2026.

Gradnja mora biti dokončana in vsi VZI morajo biti vloženi na ministrstvo do 30. 6. 2026. Realizacija gradnje mora biti predvidena mesečno..

Namen, cilji, aktivnosti, kazalnik, terminski in finančni načrt in povzetek projekta so opredeljeni v vlogi, ki je Priloga št. 1 te pogodbe in njen sestavni del.

6. člen

Končni prejemnik se zavezuje, da bo v postavljenem roku iz te pogodbe dosegel naslednji kazalnik:

|  |  |
| --- | --- |
| Kazalnik rezultata | Ciljna vrednost |
| do 30. 6. 2026 omogočiti dostop do visokozmogljivih fiksnih širokopasovnih elektronskih komunikacijskih storitev hitrosti najmanj 100 Mb/s, gospodinjstvom na belih lisah« | XXX |

Zgoraj navedeni kazalnik projekta mora končni prejemnik doseči ob zaključku projekta iz 5. člena te pogodbe, v nasprotnem primeru, če kazalnik ni dosežen po njegovi krivdi, mora prejeta sredstva po tej pogodbi vrniti v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

**V. POGODBENA VREDNOST IN FINANČNI NAČRT**

7. člen

Višina celotnih stroškov projekta je ocenjena na \_\_\_\_\_\_\_\_\_ EUR. V skladu s sklepom o izboru bo projekt sofinanciran z nepovratnimi sredstvi v skupni višini največ do \_\_\_\_\_\_\_\_\_ EUR.

Sredstva sofinanciranja so zagotovljena na proračunski postavki:

PP 230232 C2K7IH – Gigabitna infrastruktura - NOO – MDP.

Projekt delno financira Evropska unija, in sicer iz sredstev sklada za okrevanje in odpornost, ki je proračunski sklad za čas izvajanja NOO. Projekt se izvaja v okviru Mehanizma.

Številka projekta v Načrtu razvojnih programov (NRP): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sredstva sofinanciranja projekta predstavljajo državno pomoč, ki se dodeljuje v skladu s shemo državne pomoči »Gradnja visokozmogljivih fiksnih širokopasovnih omrežij v Republiki Sloveniji - NOO« (št. priglasitve: BE04-2632586-2024).

1. člen

Ministrstvo se obveže končnemu prejemniku sofinancirati upravičene stroške izkazanih upravičenih izdatkov, vendar največ do pogodbeno dogovorjenega zneska, opredeljenega v tej pogodbi, pod pogoji iz te pogodbe.

Finančni viri za celotno obdobje financiranja projekta znašajo:

|  |  |
| --- | --- |
| Finančni viri  v EUR | Leta 2026  EUR |
| Sofinanciranje s sredstvi NOO |  |
| Zasebni viri |  |
| Skupaj |  |

Delež javnega sofinanciranja upravičenih stroškov je \_\_\_\_\_\_\_\_\_\_\_\_\_.

**VI. UPRAVIČENI STROŠKI**

1. člen

Upravičeni stroški po tej pogodbi, kot izhajajo iz vloge končnega prejemnika, so:

* **nakup in gradnja širokopasovne infrastrukture**:
  1. stroški gradnje pasivne širokopasovne infrastrukture (hrbtenične in dostopovne);
  2. stroški amortizacije;
  3. strošek najema obstoječe infrastrukture drugega operaterja v povezavi s širokopasovno infrastrukturo (hrbtenične in dostopovne);
  4. stroški nakupa obstoječega omrežja;
  5. strošek projektne in investicijske dokumentacije;
  6. strošek nadomestila za stvarno služnost;
  7. strošek gradbenega nadzora.
* **nakup drugih opredmetenih in neopredmetenih osnovnih sredstev** **za namen namestitev pasivne širokopasovne infrastrukture ter dostopovnih omrežij naslednje generacije:**

1. druga opredmetena osnovna sredstva,
2. neopredmetena osnovna sredstva.

Dodeljena sredstva za stroške gradnje se izplačujejo po gradbenih situacijah. Ob tem je treba pri gradnji voditi najmanj gradbeno knjigo in knjigo obračunskih izmer za izvedbo gradbenih del.

Obvezni prilogi VZI sta seznam stroškov in vsebinsko poročilo (PRILOGA 3 javnega razpisa).

Poleg obveznih prilog pa je treba k VZI priložiti še dokazila glede na vrsto stroškov, in sicer:

* **nakup in gradnja širokopasovne infrastrukture**:
  1. Za stroške gradnje: potrjene gradbene situacije s strani pooblaščenega nadzornika gradnje, seznam s podatki o OPT za vsako gradbeno situacijo posebej, ki je potrjen s strani pooblaščenega nadzornika gradnje in potrdilo GURS, da je sporočil podatke o lokaciji in trasi, vrsti in trenutni uporabi novozgrajenih komunikacijskih omrežij ter pripadajoče infrastrukture in podatke o obstoječem stanju in zmogljivosti teh novih omrežnih priključnih točk na fiksni lokaciji v skladu s 15. členom ZEKom-2; v primeru izvajanja s podizvajalcem: postopek izbora podizvajalca, sklenjeno pogodbo, račun, potrdilo o plačilu;
  2. Za stroške amortizacije: izpis iz registra osnovnih sredstev za sofinancirana sredstva, ki se amortizirajo, metodologijo izračuna amortizacije za obdobje sofinanciranja projekta in načina obračunavanja, račun za osnovno sredstvo za katerega amortizacija se uveljavlja in izjavo s podpisom in žigom odgovorne osebe končnega prejemnika, da za nakup nepremičnin, opreme oziroma neopredmetenih osnovnih sredstev niso bila dodeljena javna nepovratna sredstva ali nepovratna sredstva Unije, ki bi pomenila podvajanje pomoči ter izpisi kontov iz poslovnih knjig upravičenca, ki to izkazujejo;
  3. Za stroške najema: sklenjeno pogodbo, račun za najemnino in dokazilo o plačilu. Gre za najem in neodtujljivo, neomejeno in nepreklicno pravico do uporabe (IRU) posameznih delov oziroma celotne obstoječe infrastrukture ali omrežij za obdobje največ 20 let;
  4. Za stroške nakupa obstoječega omrežja: sklenjeno pogodbo, račun in potrdilo o plačilu;
  5. Za stroške projektne in investicijske dokumentacije: postopek izbora zunanjega izvajalca, sklenjeno pogodbo, račun, projektno in investicijsko dokumentacijo, potrdilo o plačilu;
  6. Za stroške nadomestila za stvarno služnost: potrjen seznam pogodb o služnosti s strani pooblaščenega nadzornika gradnje, dokazilo o plačilu nadomestila za stvarno služnost;
  7. Za stroške gradbenega nadzora: postopek izbora nadzornika, sklenjeno pogodbo, račun, dokazilo o izvedbi nadzora in dokazilo o plačilu;
* **nakup drugih opredmetenih in neopredmetenih osnovnih sredstev** **za namen namestitev pasivne širokopasovne infrastrukture ter dostopovnih omrežij naslednje generacije:**

1. Za stroške drugih opredmetenih osnovnih sredstev: postopek izbora dobavitelj, sklenjeno pogodbo ali naročilnico, račun, dokazilo o dobavi in dokazilo o plačilu;
2. Za stroške neopredmetenih osnovnih sredstev: postopek izbora dobavitelja, sklenjeno pogodbo ali naročilnico, račun, dokazilo o dobavi in dokazilo o plačilu.

Postopek izbora izvajalca in pogodbe za posamezno vrsto stroškov se priložijo samo ob prvem uveljavljanju posamezne vrste stroška na VZI. Dodatki k pogodbam za posamezno vrsto stroška pa ob naslednjem uveljavljanju tega stroška na VZI.

Če končni prejemnik ni zavezanec za javno naročanje po ZJN-3, mora predložiti dokumentacijo, iz katere je razvidno, da je pri izboru zunanjih izvajalcev spoštoval temeljna načela javnega naročanja ter njihovo smiselno uporabo s povpraševanjem na trgu.

Stroški projektiranja, dokumentacije in nadzora, ki so uvrščeni v kategorijo nakup in gradnja širokopasovne infrastrukture, v skupni višini ne smejo presegati 10 % skupnih upravičenih stroškov projekta.

Stroški nadomestil za stvarno služnost so upravičen strošek največ do višine 10 % skupnih upravičenih stroškov projekta.

Končni prejemnik j lahko pouporablja svojo obstoječo infrastrukturo in aktivno opremo, ki jo že ima vgrajeno v omrežje, vendar za njuno uporabo ne bo upravičen do sofinanciranja.

Občine lahko dajejo na voljo svoje prostore za potrebe izgradnje funkcijskih lokacij. Pogoji, pod katerimi se le ti dajejo na voljo, so predmet dogovora med končnim prejemnikom in posamezno občino glede na njene ustaljene poslovne modele in pogoje. Najem teh prostorov ni upravičen strošek.

Stroški, ki niso opredeljeni kot upravičeni, so neupravičeni stroški projekta in niso upravičeni do financiranja.

Upravičeni stroški projekta morajo biti v skladu z določili javnega razpisa ter dodatnimi navodili in usmeritvami ministrstva.

Za upravičene stroške, ki presegajo višino dodeljenega sofinanciranja iz 7. člena te pogodbe, in neupravičene stroške na projektu mora končni prejemnik zagotoviti lastne ali druge finančne vire.

1. člen

Za namen administrativnih preverjanj končni prejemniki ob oddaji VZI z obveznima prilogama predložijo tudi dokazila, po posameznih kategorijah in vrstah stroškov, ki so natančneje opredeljena v 9. členu te pogodbe:

* dokazila o upravičenosti stroška: dokazila so verodostojne listine (npr. pogodbe, dokazila o opravljenem postopku izbora zunanjih izvajalcev in druge podlage za izstavitev računa);
* dokazila o opravljeni storitvi ali dobavi blaga (npr. gradbena situacija, prevzemni zapisnik, gradbena knjiga, knjiga obračunskih izmer, seznam OPT s strani pooblaščenega nadzornika gradnje, projektna dokumentacija itd.);
* računi ali eRačuni oziroma verodostojne knjigovodske listine;
* dokazila o plačilu (izjeme so določene v vsakokratnem veljavnem ZIPRS);
* izpis ločenega stroškovnega mesta ali računovodske kode za projekt;
* DNSH – izjava za posamezen okoljski cilj;
* končno poročilo o izvedbi projekta ob oddaji zadnjega VZI.

**VII. VLOGE ZA IZPLAČILO**

1. člen

Osnova za izplačilo sredstev za sofinanciranje upravičenih stroškov so VZI končnega prejemnika, ki se izstavljajo:

* za izplačila v letu 2026: najkasneje do 30. 6. 2026.

1. člen

V skladu z veljavnim Priročnikom o načinu financiranja iz sredstev Mehanizma za okrevanje in odpornost je podlaga za izplačilo sredstev končnemu prejemniku pravočasno prejeta in popolna VZI. VZI se odda na predpisanem obrazcu koordinacijskega organa in vsebuje poleg obrazca vloge za izplačilo tudi seznam stroškov ter vsebinsko poročilo.

VZI mora podpisati odgovorna oz. pooblaščena oseba končnega prejemnika.

Za namene dodatnega preverjanja upravičenosti stroškov VZI s strani ministrstva ali drugega pristojnega organa mora končni prejemnik na poziv ministrstva ali drugega pristojnega organa predložiti še dodatna dokazila o upravičenosti stroškov. Pogodbeni stranki se dogovorita, da se dodatno preverjanje opravi skladno z vsakokratno veljavnimi navodili pristojnih organov.

Ministrstvo lahko od končnega prejemnika zahteva dodatna pojasnila, ki dokazujejo upravičenost nastanka stroška za izvedbo projekta, če ministrstvo ali drug pristojen organ ob pregledu VZI ne ugotovi neposredne povezave med nastankom priglašenega stroška in izvedbo projekta. Če se ob pregledu VZI ugotovi, da končni prejemnik uveljavlja stroške, ki ne spadajo med upravičene stroške projekta, ministrstvo zavrne vlogo za izplačilo v spornem delu in o tem obvesti končnega prejemnika.

**VIII. ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Končni prejemnik mora najkasneje v roku desetih (10) koledarskih dni od podpisa te pogodbe ministrstvu dostaviti pet (5) bianco menic in menično izjavo s pooblastilom za izpolnitev kot zavarovanje za dobro izvedbo pogodbenih obveznosti v višini 10% skupne pogodbene vrednosti z veljavnostjo še 3 (tri) mesece po izteku veljavnosti pogodbe.

Ministrstvo bo unovčilo zavarovanje za dobro izvedbo pogodbenih obveznosti, če končni prejemnik ne bo imel opravičljivega razloga, s katerim se bo ministrstvo pisno strinjalo, v naslednjih primerih:

* če končni prejemnik ne bo pričel izvajati obveznosti po tej pogodbi ali
* če končni prejemnik ne bo izpolnil obveznosti v skladu z določili pogodbe ali
* če končni prejemnik ne bo pravočasno izpolnil obveznosti po tej pogodbi ali
* če končni prejemnik ne bo pravilno izpolnil obveznosti po tej pogodbi ali
* če bo končni prejemnik prenehal izpolnjevati obveznosti po tej pogodbi.

**IX. PLAČILNI ROKI**

1. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna Republike Slovenije, po prejemu pravilno izstavljene vloge za izplačilo in potrjene dokumentacije, ki izkazuje nastanek upravičenih stroškov v roku 30 (trideset) dni po prejemu popolne in pravilno izstavljene vloge za izplačilo in potrjene dokumentacije, ki izkazuje nastanek upravičenih stroškov, ter v okviru razpoložljivih proračunskih sredstev za projekt, in sicer na transakcijski račun končnega prejemnika IBAN\_\_\_\_\_\_\_\_\_ pri banki\_\_\_\_\_\_\_\_\_\_\_\_\_\_\_.

**X. AKTIVNOSTI MINISTRSTVA**

1. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani končnega prejemnika obveže končnemu prejemniku sofinancirati projekt z nepovratnimi sredstvi NOO največ do pogodbene vrednosti iz prvega odstavka 7. člena te pogodbe, vse v okviru razpoložljivih proračunskih sredstev.

Ministrstvo je dolžno končnemu prejemniku na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe.

1. člen

Ministrstvo, koordinacijski organ ali drug pristojen organ spremlja in nadzira izvajanje te pogodbe ter namensko porabo sredstev Mehanizma. Ministrstvo, koordinacijski organ ali drug pristojen organ lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce ali pooblasti druge organe ali institucije.

1. člen

Vsaka sprememba navodil koordinacijskega organa v zvezi z izvajanjem Mehanizma, objavljena v času trajanja te pogodbe, začne veljati z dnem objave na spletni strani koordinacijskega organa. Če sprememba navodil posega v vsebino te pogodbe ali spreminja njeno vsebino, bosta pogodbeni stranki v roku 15 (petnajstih) dni od veljavnosti spremembe sklenili dodatek k tej pogodbi. Sklenitev takšnega dodatka ne sme posegati v določila javnega razpisa. Če se končni prejemnik s spremenjenimi navodili ne strinja, lahko to pogodbo odpove brez odpovednega roka vse do izteka roka za sklenitev dodatka k tej pogodbi. Če končni prejemnik v navedenem roku ne sklene dodatka k tej pogodbi, lahko ministrstvo od pogodbe odstopi. V obeh primerih mora končni prejemnik vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

1. člen

V primeru odkritja nepravilnosti pri izvajanju projekta oziroma te pogodbe ministrstvo:

* začasno ustavi izplačila sredstev in/ali
* zahteva vračilo neupravičeno izplačanih sredstev, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oziroma proračuna RS, in/ali
* izreče finančne popravke oziroma zniža višino sredstev glede na resnost kršitve.

Pogodbeni stranki se dogovorita, da so nepravilnosti pri izvajanju projekta oziroma te pogodbe in njihovo preverjanje podrobneje urejeni v predpisih in dokumentih, navedenih v 3. členu te pogodbe.

1. člen

Če med izvajanjem projekta nastopijo okoliščine, ki bi vplivale na sklenitev pogodbe o sofinanciranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

**XI. OBVEZNOSTI KONČNEGA PREJEMNIKA**

1. člen

Končni prejemnik se zavezuje, da bo izvedba projekta, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Končni prejemnik bo izvedel projekt skladno z dokumenti in navodili, navedenimi v 3. členu te pogodbe in veljavnimi v času izvedbe posameznih aktivnosti projekta. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po teh je končni prejemnik dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku 15 (petnajstih) dni pisno odgovoriti na vprašanja končnega prejemnika.

Če bo Evropska komisija od RS zahtevala vračilo neupravičeno prejetih ali porabljenih sredstev, ki so bila končnemu prejemniku izplačana po tej pogodbi, ali jih je RS dolžna vrniti, se končni prejemnik zaveže, da bo vsa sredstva, ki jih je skladno s to pogodbo prejel iz proračuna EU in RS, vrnil ministrstvu v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

Ne glede na predhodno izvedena administrativna preverjanja, preverjanja na kraju samem ali revizije nacionalnih nadzornih organov in s tem povezanih odobritev izplačil končnemu prejemniku, ministrstvo lahko zahteva vračilo na podlagi ugotovitev drugih nadzornih organov v sistemu izvajanja Mehanizma.

1. člen

Končni prejemnik s podpisom te pogodbe potrjuje in jamči, da:

* je seznanjen z dejstvom, da je projekt sofinanciran s strani proračunskega sklada NOO, in se strinja, da se pri izvajanju projekta upoštevajo predpisi in navodila koordinacijskega organa, ki veljajo za črpanje sredstev iz proračunskega sklada NOO;
* je seznanjen z dejstvom, da so udeleženci pri financiranju iz sredstev Mehanizma dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
* je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
* so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki končnega prejemnika za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe;
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

1. člen

Končni prejemnik se zavezuje, da bo:

* projekt izvajal skladno z vsakokratno veljavnimi predpisi in navodili koordinacijskega organa in ministrstva;
* sredstva, pridobljena po tej pogodbi, porabil namensko in izključno za upravičene stroške izvajanja projekta, katerega sofinanciranje je predmet te pogodbe, vse v skladu s to pogodbo;
* v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ali druge spremembe deležev, ki bi kakor koli spremenile status končnega prejemnika;
* ministrstvu v postavljenem roku dostavljal zahtevana pojasnila v zvezi s projektom in med delovnim časom omogočal dostop v objekte z namenom izvajanja pregledov, povezanih s projektom;
* predložil dokazila o upravičenosti stroškov v določenem roku;
* izpolnil obveznosti v določenem roku;
* upošteval dodatna navodila oziroma spremembe navodil in zahtev ministrstva glede informiranosti, priprave VZI in poročil, ki jih ministrstvo sprejme v skladu z vsakokratno veljavnimi predpisi;
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje projekta;
* projekt vodil na ločenem stroškovnem mestu ali po ustrezni računovodski kodi, zaradi česar bo možen ločen izpis iz računovodskih evidenc;
* zagotavljal revizijsko sled in hranil vso dokumentacijo v zvezi s projektom, potrebno za zagotovitev ustrezne revizijske sledi v skladu z navodili in veljavnimi predpisi;
* upošteval vsakokratno veljavno zakonodajo s področja integritete in preprečevanja korupcije;
* pri izvajanju projekta za vsakega izmed okoljskih ciljev upošteval »načelo, da se ne škoduje bistveno«, skladno z določbami Uredbe (EU) 2020/852 Evropskega Parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088, za kar bo na poziv ministrstva ali drugih pristojnih organov predložil ustrezna dokazila v skladu s samooceno o skladnosti projekta z »načelom, da se ne škoduje bistveno«, ki je sestavni del vloge (obrazec št. x);
* zagotovil, da bo za izvedene ukrepe v okviru projekta izdelana vsa predpisana projektna dokumentacija in pridobljena vsa upravna dovoljenja v skladu z veljavno gradbeno zakonodajo;
* k zadnjem VZI priložil končno poročilo o izvedbi projekta;
* ne bo odstopil terjatve do ministrstva tretjim osebam;
* rezultate dokončanega projekta uporabljal v skladu z namenom sofinanciranja;
* subjektom, naštetim v 26. členu te pogodbe, omogočil nadzor nad izvajanjem projekta;
* v postopkih nadzora ali revizij projekta navajal vsa dejstva in dokaze, ki bi lahko vplivali na pravilnost ugotovitev v navedenih postopkih;
* si prizadeval morebitne spore urediti s podajo predloga ministrstvu za sklenitev dodatka k tej pogodbi.

V primeru neizpolnjevanja pogodbenih zavez končnega prejemnika iz prejšnjega odstavka ministrstvo določi končnemu prejemniku rok za odpravo nepravilnosti. Če končni prejemnik kljub pozivu ministrstva pomanjkljivosti ne odpravi v postavljenem roku, ministrstvo lahko odstopi od pogodbe, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila končnemu prejemniku dodeljena neupravičeno, prekine izplačevanje sredstev in/ali odstopi od pogodbe, končni prejemnik pa mora v primeru odstopa vrniti prejeta sredstva po tej pogodbi v roku 30 (tridesetih) dni od pisnega poziva ministrstva , povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

1. člen

Če končni prejemnik naknadno (v času izvajanja projekta) ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega projekta, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku 15 (petnajstih) dni od njihovega nastanka.

Na podlagi obrazložitve končnega prejemnika iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Ministrstvo lahko odstopi od pogodbe:

* če končni prejemnik ne ravna skladno s prvim odstavkom tega člena;
* če pisno obvestilo končnega prejemnika iz prvega odstavka tega člena prejme po poteku pogodbeno določenega roka;
* če med izvajanjem projekta pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.

V primeru odstopa od pogodbe ministrstvo zahteva vrnitev izplačanih sredstev, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

1. člen

Če je v času veljavnosti pogodbe nad končnim prejemnikom začet postopek zaradi insolventnosti ali postopek prisilnega prenehanja, je ta dolžan o postopku takoj obvestiti ministrstvo. Z dnem objave sklepa o začetku postopka iz prejšnjega stavka, prejemnik nima več pravic po tej pogodbi, razen če je sklep razveljavljen ali postopek končan na način, da lahko končni prejemnik posluje dalje. V vsakem primeru lahko ministrstvo odstopi od pogodbe, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

Če pride do blokade transakcijskega računa prejemnika, je ta o blokadi dolžan takoj obvestiti ministrstvo. V času trajanja blokade končni prejemnik ni upravičen do sredstev po tej pogodbi. V primeru blokade lahko ministrstvo odstopi od pogodbe, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

1. člen

Končni prejemnik lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Končni prejemnik v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti projekta. Končni prejemnik je v tem primeru dolžan podati končno poročilo o projektu z doseženimi cilji in kazalniki, sicer je celotni projekt neupravičen do sofinanciranja. V tem primeru lahko ministrstvo zahteva vrnitev izplačanih sredstev, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS. Če delna realizacija projekta za ministrstvo ni smiselna (nedoseganje kazalnikov), ministrstvo odstopi od pogodbe, končni prejemnik pa mora vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega ponudnika do dneva nakazila v dobro proračunskega sklada NOO oz. proračuna RS. V primeru predčasnega odstopa končnega prejemnika od pogodbe brez utemeljenih razlogov mora ta vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega ponudnika do dneva nakazila v dobro proračunskega sklada NOO oz. proračuna RS.

**XII. NADZOR NAD PORABO SREDSTEV**

1. člen

Končni prejemnik je za potrebe nadzora in spremljanja porabe sredstev ter doseganja zastavljenega kazalnika dolžan ministrstvu, koordinacijskemu organu, revizijskemu organu, drugim nadzornim organom, vključenim v izvajanje, upravljanje, nadzor ali revizijo projektov, sofinanciranih s sredstvi Mehanizma, predstavnikom Evropske komisije, Evropskega računskega sodišča in Računskega sodišča RS ter njihovim pooblaščencem omogočiti dostop do celotne dokumentacije projekta, vključno z dokumentacijo o izbiri izvajalcev, v posesti prejemnika na način, da sta v vsakem trenutku možna kontrola izvajanja projekta in vpogled v dokumentacijo ob smiselnem upoštevanju Uredbe 2021/241/EU, Uredbe o izvajanju Mehanizma ter veljavnih navodil in smernic koordinacijskega organa in ministrstva.

Nadzor se lahko izvaja z revizijskimi pregledi na podlagi Uredbe 2021/241/EU, Uredbe o izvajanju Mehanizma oziroma predpisa, ki jo bo nadomestil, in internih pravil revizijskih organov, navedenih v prejšnjem odstavku. Preverjanja na kraju samem urejajo Uredba o izvajanju Mehanizma oziroma predpis, ki jo bo nadomestil, in veljavna navodila in smernice koordinacijskega organa in ministrstva.

Če je končni prejemnik prejel sredstva, za katera se pozneje pri nadzoru nad porabo proračunskih sredstev, dodeljenih za projekt, izkaže, da jih je prejel neupravičeno, ministrstvo zahteva vrnitev dodeljenih sredstev, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

1. člen

Če se po zaključku projekta izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, končni prejemnik pa mora presežek sredstev vrniti v roku 30 (tridesetih) dni od pisnega poziva ministrstva, povečan za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oziroma proračuna RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

**XIII. NEPRAVILNOSTI PRI IZVAJANJU PROJEKTA**

1. člen

Pogodbeni stranki se dogovorita, da za nepravilnost pri izvajanju projekta in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani končnega prejemnika, vključenega v izvajanje Mehanizma, ki škoduje ali bi škodovalo proračunu EU ali proračunu RS (npr. neupravičene postavke izdatkov).

Nepravilnost lahko ugotovijo: oseba, ki izvaja preverjanje ukrepov skladno s 16. členom Uredbe o izvajanju mehanizma, nosilni organ, koordinacijski organ, revizijski organ, Računsko sodišče RS, Evropska komisija, Evropsko računsko sodišče, Evropski urad za boj proti goljufijam (v nadaljnjem besedilu: OLAF), Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. Urad RS za nadzor proračuna, Evropska komisija, Evropsko računsko sodišče, OLAF), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

1. člen

Pogodbeni stranki sta sporazumni, da lahko ministrstvo, koordinacijski organ, revizijski organ, Računsko sodišče RS, Evropska komisija, Evropsko računsko sodišče, OLAF ali drug pristojen organ ugotavljajo nepravilnosti pri izvedbi projekta oziroma v zvezi z izvedbo projekta ter izrekajo finančne popravke skladno z vsakokratno veljavno Prilogo k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006, z dne 11. julija 2006, ali predpisom, ki jih bo nadomestil.

1. člen

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz sklada NOO skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri projektu ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se končnemu prejemniku določi pavšalni finančni popravek v znesku ali odstotku glede na naravo in resnost odkrite nepravilnosti pri projektu ali vrednosti bistvene kršitve pogodbe.

Pogodbeni stranki se dogovorita, da lahko finančni popravek v končnem poročilu izrečejo organi iz 30. člena te pogodbe, če ugotovijo bistveno kršitev pogodbe ali nepravilnost pri projektu.

Končni prejemnik se zaveže izvršiti finančne popravke v višini in rokih, kot izhajajo iz končnih poročil organov iz 30. člena te pogodbe, oziroma najpozneje v 30 (tridesetih) dneh od poziva za vračilo sredstev na način, določen v končnem poročilu pristojnega organa. Izvršitev celotnega finančnega popravka v določenem roku je bistvena sestavina te pogodbe.

1. člen

Pogodbeni stranki sta sporazumni, da lahko ministrstvo, če ugotovi nepravilnosti pri izvajanju predpisov EU in/ali nacionalnih predpisov glede postopkov končnega prejemnika pri oddaji javnih naročil v zvezi s projektom, izreka finančne popravke skladno z vsakokratno veljavno Prilogo k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006, z dne 11. julija 2006, ali predpisom, ki jih bo nadomestil.

**XIV. PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**

1. člen

Če kdo v imenu ali na račun končnega prejemnika predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za končnega prejemnika obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – končni prejemnik mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS. Pogodbena stranka, ki je kriva za ničnost pogodbe, odgovarja drugi pogodbeni stranki tudi za škodo zaradi ničnosti pogodbe.

**XV. PREPOVED DVOJNEGA FINANCIRANJA**

1. člen

Končni prejemnik s podpisom te pogodbe jamči, da za stroške, ki so predmet sofinanciranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je končni prejemnik že prejel tudi druga sredstva iz prejšnjega odstavka ali so mu bila odobrena, ne da bi o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

**XVI. VAROVANJE OSEBNIH PODATKOV IN POSLOVNIH SKRIVNOSTI**

1. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z veljavno zakonodajo, ki ureja varstvo osebnih podatkov in poslovnih skrivnosti, predvsem z Uredbo GDPR, Zakonom o varstvu osebnih podatkov, Zakonom o poslovni skrivnosti in Zakonom o gospodarskih družbah.

Ministrstvo v okviru izvajanja ukrepov iz Mehanizma na podlagi 22. člena Uredbe 2021/241/EU in 20. člena Uredbe o izvajanju Mehanizma pridobiva, evidentira, obdeluje in hrani osebne podatke. Zbiranje in obdelava osebnih podatkov se izvaja izključno za namen revizije in nadzora in za zagotovitev primerljivih informacij o porabi sredstev v zvezi z ukrepi za izvajanje reform in naložbenih projektov v okviru Mehanizma.

Končni prejemnik mora vse z njim povezane fizične osebe, ki bodo sodelovale pri izvajanju projekta v okviru NOO obvestiti, da bo obdeloval njihove osebne podatke. Poleg tega mora v skladu z Uredbo GDPR in Zakonom o varstvu osebnih podatkov zagotoviti ustrezno pravno podlago za obdelavo.

Končni prejemnik se zaveže, da bo o obdelavi osebnih podatkov obvestil tudi vse z njim povezane fizične osebe, ki bodo naknadno pristopile k izvajanju projekta NOO ter od teh oseb zagotovil ustrezne pravne podlage za obdelavo.

V okviru postopkov dodeljevanja in porabe sredstev iz Mehanizma se bodo zbirali in obdelovali naslednji osebni podatki:

* + ime končnega prejemnika sredstev,
  + imena izvajalcev in podizvajalcev, ,
  + imena, priimki in datumi rojstva dejanskih lastnikov končnega prejemnika ali izvajalcev, kot so opredeljeni v 6. točki 3. člena Direktive 2015/849/EU in v Zakonu o preprečevanju pranja denarja in financiranja terorizma.

V Dogovoru o pogodbeni obdelavi osebnih podatkov, sklenjenim med ministrstvom in končnim prejemnikom, ki je priloga št.2 k tej pogodbi, je dodatno urejeno varstvo osebnih podatkov v zvezi z izvedbo javnega razpisa in končno določitvijo gradnje odprtih širokopasovnih omrežij.

**XVII. INFORMIRANJE, OBVEŠČANJE IN KOMUNICIRANJE V ZVEZI S PODPORO IZ SREDSTEV MEHANIZMA**

1. člen

Končni prejemnik je pristojen za izvedbo komunikacijskih aktivnosti informiranja, obveščanja in promocije projekta, ki prejema podporo iz sredstev Mehanizma na podlagi te pogodbe. Končni prejemnik je dolžan pri informiranju, obveščanju in komuniciranju v javnosti upoštevati zahteve vsakokratno veljavnih navodil iz Priročnika o načinu izvajanju Mehanizma za okrevanje in odpornost.

V skladu z zahtevami iz prejšnjega odstavka se končni prejemnik zaveže, da bo za potrebe informiranja, obveščanja in komuniciranja z zagotavljanjem skladnih, učinkovitih in sorazmernih informacij različnim ciljnim skupinam, tudi medijem ter javnosti, navedel izvor in zagotovil prepoznavnost sredstev EU, in sicer tako, da na vidnem mestu prikaže emblem EU ter izjavo o financiranju z napisom „Financira Evropska unija – NextGenerationEU“, zlasti pri promoviranju ukrepov in njihovih rezultatov. Na zahtevo ministrstva mora končni prejemnik sodelovati pri aktivnostih informiranja, obveščanja in komuniciranja, ki jih organizira ministrstvo ali koordinacijski organ.

Končni prejemnik soglaša z objavo podatkov o projektu, ki so javnega značaja, če je objava določena s predpisi s področja izvajanja Mehanizma.

**XVIII.** **NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852**

1. člen

Končni prejemnik mora v okviru projekta upoštevati „načelo, da se ne škoduje bistveno“, kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/852. Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Šteje se, da dejavnost bistveno škoduje:

* blažitvi podnebnih sprememb, kadar dejavnost privede do znatnih emisij toplogrednih plinov;
* prilagajanju podnebnim spremembam, kadar dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva;
* trajnostni uporabi in varstvu vodnih in morskih virov, kadar dejavnost škoduje:
  + dobremu stanju ali dobremu ekološkem potencialu vodnih teles, vključno s površinskimi in podzemnimi vodami, ali
  + dobremu okoljskemu stanju morskih voda;
* krožnemu gospodarstvu, vključno s preprečevanjem odpadkov in recikliranjem, kadar:
  + dejavnost privede do znatne neučinkovitosti pri uporabi materialov ali neposredne ali posredne rabe naravnih virov, kot so neobnovljivi viri energije, surovine, voda in zemlja, v eni ali več fazah življenjskega cikla proizvodov, vključno z vidika trajanja, popravljivosti, nadgradljivosti, možnosti ponovne uporabe ali recikliranja proizvodov;
  + dejavnost privede do znatnega povečanja nastajanja, sežiganja ali odlaganja odpadkov, razen sežiganja nevarnih odpadkov, ki jih ni mogoče reciklirati, ali
  + lahko dolgoročno odlaganje odpadkov bistveno in dolgoročno škoduje okolju;
* preprečevanju in nadzorovanju onesnaževanja, kadar dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti;
* varstvu in obnovi biotske raznovrstnosti in ekosistemov, kadar je dejavnost:
  + znatno škodljiva za dobro stanje in odpornost ekosistemov ali
  + škodljiva za stanje ohranjenosti habitatov in vrst, vključno s tistimi, ki so v interesu Unije.

**XIX. HRAMBA DOKUMENTACIJE O PROJEKTU**

1. člen

Končni prejemnik mora hraniti vso dokumentacijo v zvezi s projektom v skladu z vsakokratno veljavnimi predpisi, ki urejajo varstvo dokumentarnega in arhivskega gradiva še 5 (pet) let po letu, v katerem bo izvedeno zadnje izplačilo sredstev, za potrebe revizije oziroma kot dokazila za potrebe prihodnjih preverjanj, če ni drugače določeno s 132. členom Finančne uredbe EU oziroma predpisom, ki jo bo nadomestil.

**XX. SKRBNIKI POGODB**

1. člen

Skrbnik pogodbe na strani ministrstva je Ime Priimek, naziv.

Skrbnik pogodbe na strani končnega prejemnika je Ime Priimek, naziv.

Če se v času trajanja pogodbenega razmerja pri katerikoli izmed pogodbenih strank spremeni skrbnik pogodbe, se o tem z dopisom obvesti drugo pogodbeno stranko.

**XXI. SPREMEMBE POGODBE**

1. člen

Spremembe te pogodbe so mogoče s sklenitvijo pisnega dodatka k pogodbi, ki ga skleneta pogodbeni stranki pred iztekom veljavnosti te pogodbe, razen spremembe skrbnikov, kjer zadostuje pisno obvestilo drugi pogodbeni stranki.

Če končni prejemnik na poziv ministrstva v roku 15 (petnajstih) dni od prejema poziva ne sklene dodatka k pogodbi, ki ureja spremembe pogodbenih določil glede navodil ministrstva ali koordinacijskega organa ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, končni prejemnik pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

**XXII. VELJAVNOST POGODBE**

1. člen

Pogodba začne veljati z dnem, ko jo podpišeta obe pogodbeni stranki, pod pogojem, da končni prejemnik v roku iz prvega odstavka 13. člena te pogodbe predloži zavarovanje za dobro izvedbo pogodbenih obveznosti, in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih sankcij, ki so določene v tej pogodbi – to je pet (5) let od njene sklenitve.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, končni prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR končnega prejemnika do dneva nakazila v dobro proračunskega sklada NOO oz. proračuna RS.

Ministrstvo lahko to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

**XXIII. KONČNI DOLOČBI**

1. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

1. *člen*

*Pogodba je sklenjena v elektronski obliki./ Pogodba je sklenjena v 5 (petih) enakih izvodih, od katerih prejme ministrstvo 3 (tri) izvode in končni prejemnik 2 (dva) izvoda.*

|  |  |  |
| --- | --- | --- |
| **Končni prejemnik** |  | **Republika Slovenija** |
| NAZIV |  | MINISTRSTVO ZA DIGITALNO PREOBRAZBO |
| Ime Priimek  (funkcija/položaj odgovorne osebe) |  | mag. Ksenija Klampfer  ministrica |
| Kraj in datum: |  | Kraj in datum: |

PRILOGA 1: Vloga

PRILOGA 2: Dogovor o pogodbeni obdelavi osebnih podatkov